text: Brændstofrester var årsag til skadelig røg i Esbjerg
  26 november 2015 kl. 09.24
  Et skib under ophugning på Molevej på Esbjerg Havn udviklede torsdag sundhedsskadelig røg. Årsagen var brændstofrester i tankene på skibet.
  Det var brændstofrester i tankene på det skib, der onsdag udviklede sundhedsskadelig røg på Molevej på Esbjerg Havn, hvor skibet var under ophugning, der var årsag til røgudviklingen. Det oplyser Syd- og Sønderjyllands Politi torsdag til TV SYD.
  I forbindelse med ophugningen var man ved at tømme skibet for brændstofrester, og det er altså der, at skibet udviklede den sundhedsskadelige røg.
  Arbejdstilsynet skal derfor nu kigge på, om det er selve arbejdsmetoden, som har fået brændstofresterne til at udvikle røg.
  Branden brød ud onsdag omkring klokken 13.20, og ved branden blev der udstedt et beredskabsvarsel for Esbjerg midtby.
  